Osage (elv)

Osage River er ei elv som renner midt i delstatene Kansas og  Missouri i USA, og munner ut i elva Missouri ved Jefferson City, like før Missouri-elvas utløp i Mississippi River. Osage River er 580 km lang, hvorav en del av elveløpet utgjøres av den kunstige, oppdemmede Lake of the Ozarks som skapes av Bagnell-demningen. Osage renner fra østre Kansas og rett østover  inn i Missouri. Elvas nedslagsfelt er 39 627 km². Øverst kalles elva Marais des Cygnes, og det er en rekke sideelver som delvis er regulerte.

Kategori:Elver i USA
Kategori:Elver i Kansas
Kategori:Elver i Missouri
Kategori:Mississippis vassdragsområde